cyanic-selkie/wikianc huggingface dataset:
Fortunens Musikkorps Bergen
Historie
Da Valter Aamodt ba seg fritatt fra arbeidet som instruktør, valgte korpset å ansette hans sønn, Jan Valter Aamodt, i denne krevende stillingen. Et dirigentskifte vil alltid føre til omlegging av spillestil så vel som repertoar, så også i FMB. I 1971 holder korpset på å jobbe seg ut av denne overgangsperioden, men også i denne tiden har korpset gjort gode prestasjoner. I Bergens store jubelår spilte korpset inn en stereo-LP med 13 buekorpsmarsjer. Det ble også eksperimentert med nyere musikk. Korpset fremførte musikken fra "HAIR" sammen med poporkester. Kanskje ikke helt vellykket, men interessant. Dirigentens store interesse for jazz førte til at korpset etablerte et storband bestående av korpsets medlemmer.
60-årsjubileet feiret med konsert, i Gimle skoles aula, på stiftelsesdagen den 15. september og ble avsluttet med en konkurranse hvor de andre amatørkorpsene i Bergen deltok. Korpset besto av ca. 50 forholdsvis unge medlemmer. Besetningen hadde vært i vekst de siste årene og man prøvde å bygge ut mot en mer riktig jaitsjarbesetning. .
Neste avsnitt inneholder historie som ble publisert tidligere.
(Fortunens Skoles Guttemusikkorps hadde sin første prøve på Fortunen skole 15. september 1911. I 1915 var de fleste guttene som spilte i korpset ferdig på skolen, og Fortunens Musikkorps Bergen fortsatte sin virksomhet som ungdomskorps. Under bybrannen i Bergen i 1916 brant Fortunen skole ned, og korpset måtte finne et nytt sted til korpsøvelsene.
Korpset var de første årene ledet av lærere. Valter Aamodt, som spilte i korpset fra 1911, oppnevnte seg selv til formann i 1915, og ble dermed korpsets første formann. Den første generalforsamlingen med valg av styre ble holdt i 1917.)
Dirigenter
Valter Aamodt var korpsets faste dirigent fra 1924 til 1969. Senere fulgte Jan Valter Aamodt, Leif Slåtten, Fred Johannesen, Arne Kvalø, Michael Westhof, Tom Nätt og Jürgen Broll. Stein Roseth dirigerte korpset fra 2000 til 15. september 2011. Bjørn Strand var dirigent fra 2011 til juni 2020. Niklas Ahron Kvenild var dirigent fra høst 2020 til sommer 2021, dvs i "Corona-året" med dertil følgende utfordringer. Fra høsten 2021 er Brit Johnsrud korpsets faste dirigent.
Naschmarkt
Naschmarkt er Wiens mest populære marked. Markedet ligger mellom Linke og Rechte Wienzeile ved elven Wien (Wienfluss), og er halvannen kilometer lang.
Atmosfæren her er kjent langt utenfor Wien, og svært mange turister besøker markedet hvert år.
Nerva
Nerva som keiser
Nerva var populær i det sivile samfunn. Han gav land til fattige romere og lovet å (til forskjell fra Domitian) aldri henrette noen senatorer. Han startet forskjellige byggeprosjekt, blant annet en opprustning av veier og akvadukter. Han lot sluttføre byggingen av et av byens keiserlige fora i Roma som ble tilegnet ham som Nervas forum. Senaten gav ham tidlig hederstittelen Pater Patriae («fedrelandets fader») – en tittel andre keisere kunne få vente i årevis for å få.
Domkirkeodden naturminne
Domkirkeodden naturminne omfatter et 8 dekar stort fredet naturminne ved Hedmarksmuseets friareal på Domkirkeodden i Hamar. Arealet ble fredet den 15. januar 1988, i den hensikt å ta vare på et viktig område for forståelsen av Oslofeltets fossilførende bergarter. Det freda området består av strandsonen og en 2-4 meter høy bratt skrent ned mot Mjøsa. Mest interessant regnes det såkalte Geitryggenområdet, en odde som stikker ut i Mjøsa vest i verneområdet og viser et snitt gjennom lag fra underordovicium. Områdets berggrunn består hovedsakelig av underordovicisk orthocerkalkstein.
Nerva
Nerva som keiser
Blant de militære var han mindre populær. I år 97 gjorde pretorianergarden mytteri. De fengslet Nerva i palasset og krevde å få utlevert Petronius og Parthenius, de to tjenere som hadde myrdet Domitian. Selv om Nerva nektet å utlevere dem, grep pretorianerne dem og drepte dem.
Domkirkeodden naturminne
Den geologisk formasjon er gitt navnet Steinformasjonen. Formasjonen finnes også sørvest på Nes med overflatelag fra nær Tingnes til nær Stein og østover til Skreppåsen nær Brummundkampen. Steinformasjonen grenser ofte mot den noe yngre Bjørgeformasjonen (mellomordovocium). Fra innerst i Rosenlundviken til Atlungstad på Stangelandet består strandlinjen av skiftinger mellom disse to formasjonene. Fra Domkirkeodden nordøstover nesten til Savalseter i Løten består overflateberggrunnen hovedsakelig av disse to formasjonene.
Nerva
Nerva som keiser
Hendelsen fikk politiske konsekvenser idet den skadet Nervas keiserlige autoritet alvorlig. For å løse den situasjon som var oppstått, adopterte Nerva – som ikke var gift – en ung mann som hadde både folkets og de militæres støtte: offiseren Marcus Ulpius Traianus, som siden skulle bli keiser Trajan. Det er mulig at adopsjonen var et fordekt statskupp. Det var underforstått at keiserens adoptivsønn også skulle være hans etterfølger på tronen. Denne skikken ble fulgt av mange keisere en tid fremover.
Domkirkeodden naturminne
De geologiske kvalitetene er vernet, de biologiske er ikke en del av forskriften og ikke beskyttet av denne. Noen naturtyper med varierende grad av vernebehov er påvist i naturminnets område. På nakent berg finnes kalkkrevende karplanter og forekomster av flere krevende lav. På kalkslåtteeng kalkkrevende tørrengflora.
Nerva
Nerva som keiser
Den 1. januar 98 fikk Nerva under en audiens et vredesutbrudd som utløste kraftige svettetokter, og som så gikk over i høy feber noen uker etter. Han døde 28. januar 98 i sin villa i parkanlegget Horti Sallustiani i Roma.
Ettermæle
Han ble erklært guddommelig av senatet og ble begravet med de julisk-claudiske keiserne i Augustus' mausoleum. Hans fullstendige tittel da han døde var Imperator Nerva Caesar Augustus Germanicus, Pontifex maximus, Tribuniciae potestatis III, Consul IV, Imperator II, Pater patriae.
Fon (Vestfold)
Fon er ei grend i Tønsberg kommune i Vestfold og Telemark og et kirkesokn i Tønsberg domprosti i Tunsberg bispedømme. Fon kirke ligger her, og tidligere var det skole for barnetrinnet på Fon skole. I litt eldre tid var det flere setrer her.
Vonheim er et samlingslokale i Fon, hvor blant annet russerevyen i Re 2011 ble presentert. Stedet har også hatt sin egen lille musikkfestival kalt Revårock, og skulle sommeren 2011 arrangere sin tiende festival på rad.
Fon Kirke
I Fon ligger det flere kulturminner og områder som er fredet. Fon kirke er en langkirke fra 1100-tallet. Kirken er bygd i stein og er oppført i romansk stil. Den har 130 plasser. Kirken har klokketårn oppført 1839, men kirken har hatt klokketårn også tidligere.
Krakken Alléen
Langs Eketuftveien i Fon ligger det en gammel eikeallé. Den består av to trerekker på hver side av veien, og trærne er fredet. Opprettelsesdatoen til alléen er ukjent.
Olivia Nobs
Olivia Nobs (født 18. november 1982 i La Chaux-de-Fonds, Neuchâtel) er en sveitsisk snøbrettkjører som deltok i de olympiske vinterlekene 2006 i Torino og 2010 i Vancouver.
Nobs vant en olympisk bronsemedalje i snøbrett under vinter-OL 2010 i Vancouver. Hun kom på tredjeplass i snowboardcross for damer bak Maëlle Ricker fra Canada og franske Déborah Anthonioz.
Ekeberg krigskirkegård
Ekeberg krigskirkegård, også omtalt som Ekeberg æreskirkegård og på tysk Ehrenfriedhof Ekeberg, var en æreskirkegård på Ekeberg i Oslo under andre verdenskrig for falne, tyske soldater. Opprettelsen ble kunngjort i Deutsche Zeitung in Norwegen 20. mai 1940. Gravlunden skulle bli på hele 950 mål, og dermed være den største i Norge.
Kirkegården ble anlagt like ved Ekebergrestauranten og bak Sjømannsskolen, på området som nå er kjent som Svenskesletta eller «Hundesletta».
Da gravlunden ble nedlagt i 1952/1953, hadde den 2956 graver. Disse ble flyttet til Alfaset krigskirkegård.
Opprettelsen
Det var et betydelig antall falne i osloområdet etter invasjonen, noe som spesielt skyldtes senkningen av «Blücher». Det ble opprettet midlertidige krigsgraver på Vestre gravlund, der kister ble lagt ned to og to i gravene. Den 16. april ble 270 falne gravlagt der, og 19. april kom ytterligere femti falne. Det fortsatte så med enkeltbegravelser gjennom april og mai.
Oslo kommune forsøkte å få lagt den permanente krigskirkegården utenfor selve byen, på steder som Huseby, Sogn eller Grefsen. Men tyskerne hadde tidlig bestemt seg for Ekeberg, med den begrunnelse at «tyskere skal ligge høyt og fritt» (Syversen 2006).
Det meste av krigskirkegården, fra tysk side kalt en «Ehrenfriedhof» (æreskirkegård), ble lagt på kommunens grunn. Noe privat eiendom ble ekspropriert, og villaen Bellevue bak Sjømannsskolen ble revet. Firmaet Norske Hager fikk i oppdrag å forberede kirkegården.
I slutten av mai begynte flyttingen av de falne fra Vestre gravlund til Ekeberg. Under den første høytideligheten på Ekeberg oppdaget Nikolaus von Falkenhorst at det manglet en appellplass, og dette ble innarbeidet i planene. Kirkegården var anlagt i terrasser på begge sider av en stor trapp. På toppen av trappen var et platå med et flere meter høyt kors, og et relieff med hakekors og den tyske ørn. Over hver grav var det satt opp et såkalt mønekors.
Seremonier
Det ble avholdt en rekke seremonier på krigskirkegården. De viktigste årvisse seremoniene var «helteminnedagen» (Heldengedenktag) for falne tyske soldater 12. mars, med kranspålegging foran minnesmerket på kirkegården, årsdagen for invasjonen 9. april og minnedagen for de falne i ølkjellerkuppet 9. november. Det var også seremonier under Joseph Goebbels' besøk i Norge i og Heinrich Himmlers besøk.
De æreløse
Soldater som døde «uten ære», hvilket nesten uten unntak vil si de som ble dømt til døden av en tysk krigsrett, ble ikke gravlagt på Ekeberg. 105 tyskere og østerrikere ble under slike omstendigheter stedt til hvile på Vestre gravlund og 68 på Grefsen kirkegård.
Flytting
Etter frigjøringen i 1945 var det et sterkt ønske om å flytte krigskirkegården. Dette skyldes både det at man ikke ønsket en så flott beliggenhet for en tysk krigskirkegård, og at man ønsket å ta tilbake friarealene som hadde blitt brukt til kirkegården. En trapp ble sprengt av noen gutter, men ellers fikk kirkegården være i fred. Tyske soldater som ventet på hjemsending tok seg av stellet.
Et forslag om å flytte de falne til Tyskland gikk ikke gjennom. Man tenkte så på å kremere levningene for å gjøre det lettere å flytte dem, men dette viste seg å være umulig. Det er vanskelig å kremere lik som har ligget så lenge som fem år i jorden. I tillegg var opp mot 40 % av de falne katolikker, og Den katolske kirke tillot på den tiden ikke kremasjon. Som en nødløsning ble det foreslått å fjerne deler av anlegget slik at det ble mindre prangende, men dette løste ikke problemet med friarealet.
Løsningen kom etter at Oslo kommune i 1950 kjøpte to gårder, Arveset og Grav, for å anlegge en ny gravlund. I 1951 ble det foreslått å flytte krigsgravene dit. Dette ble vedtatt i 1952, og den tyske krigskirkegården ble dermed den første delen av Alfaset gravlund som ble tatt i bruk. Flyttingen skjedde i løpet av september og oktober 1952, og krigskirkegården på Alfaset ble ferdigstilt i løpet av 1953.
Etter flyttingen ble nesten alle spor etter anlegget på Ekeberg fjernet. Noen steder kan man finne rester etter murer og trapper under vegetasjonen. Disse restene ble sommeren 2013 rehabilitert som ledd i etableringen av Ekeberg skulpturpark, i regi av Christian Ringnes. Prosjektet hadde offentlig godkjenning, men var omdiskutert.
Sportsåret 1898
Sportsåret 1898 er en oversikt over hendelser, resultater, fødte og avdøde personer med tilknytning til sport i 1898.
Jagat Chand av Bilaspur
Jagat Chand av Bilaspur (død mars 1857) var raja av fyrstestaten Bilaspur fra 1839 til 1850.
Jagat Chand var oldebarn av raja Ajmer Chand og arvet gaddien da raja Kharak Chand døde uten legitime etterkommere. Han måtte ha britisk hjelp for å sikre tronen, etter at det brøt ut opprør i forbindelse med tronskiftet.
Raja Jagat Chand abdiserte i 1850 til fordel for sitt barnebarn Hira Chand.
Elisabeth av Nassau-Siegen
Hennes foreldre var Johann VII av Nassau-Siegen og Magdalena av Waldeck. Hun giftet seg i 1604 med Christian, greve av Waldeck-Wildungen, en annen tysk-romersk fyrsteslekt. Sammen fikk de 15 barn.
Alex Van Halen
Alexander Arthur «Alex» Van Halen (født 8. mai 1953 i Nijmegen) er en nederlandsk-amerikansk trommeslager og medlem av hardrock-bandet Van Halen.
Bakgrunn
Alex ble født i Nijmegen i Nederland, av nederlandske Jan Van Halen og indonesiske Eugenia. Familien flyttet til Pasadena i California i USA i 1962. Alex giftet seg med Valeria Kendall i 1983 etter to års forlovelse. Ekteskapet endte med skilsmisse i 1984. Han giftet seg senere med Kelly Daniels, som han fikk sønnen Aric Van Halen med. Han skilte seg fra Kelly i 1996. Hans tredje hustru er Stine Schyberg, som han giftet seg med i 2000. De har sammen sønnen Malcolm Van Halen.
Musikk
I 1974 endret Mammoth navnet til Van Halen og erstattet Mark Stone med Michael Anthony. De ble signert med Warner Brothers i 1977 og ga ut det selvtitulerte debutalbumet Van Halen i 1978.
Tom Hunting
Tom Hunting (født 11. april 1965) er en amerikansk trommeslager, mest kjent for sin jobb gjennom bandet Exodus. Han spilte på deres tre første skiver, Bonded by Blood, Pleasures of the Flesh og Fabulous Disaster. Han forlot senere bandet på grunn av sykdom og ble erstattet med John Tempesta. I 1996, gjenforente han seg med Paul Baloff, Gary Holt, Rick Hunolt og nybassisten Jack Gibson for «Another Lesson in Violence»-turneen.
Darrell A. Amyx
Darrell Arlynn Amyx (født 2. april 1911 Exeter i California, død 10. januar 1997 i Kensington i California) var en amerikansk klassisk arkeolog. Etter studier ved Stanford University tok han doktorgraden ved Berkeley i 1947. Han underviste ved Berkeley fra 1946 inntil han pensjonerte seg i 1978. Hans hovedfelt var studier av greske vaser fra Korint. Amyx viste stor respekt for og bygget videre på pionerarbeidet til John Beazley. Han benyttet stilanalyse på arbeider fra korintiske malere hvis verk tidligere verken var navngitt eller studert og fant på den måten fram til kunsthåndverkere som ellers ville forblitt glemt.
Referanser
<References/>
Innfjorden
Innfjorden er en bygd og en grunnkrets i Rauma kommune i Møre og Romsdal fylke. Bygden ligger ca. 10 km fra Åndalsnes. Innfjordtunnelen forbinder Innfjorden med Åndalsnes. I vest ligger bygda Måndalen. Bygda ligger i bunnen av fjorden med samme navn. Innfjorden ble regnet av Statistisk sentralbyrå som et tettsted inntil 2019.
Næringsliv
Innfjorden er ei bygd med mye landbruk; det finnes en rekke bedrifter i spesielt innen industri og håndverk. Hjørnesteinsbedriften er Grande Trevare AS som blant annet produserer kontormøbler. I tillegg er det flere vannkraftverk i bygda, og et par gårder som byr på gårdsferie til turister.
Skole
Innfjorden Friskole er en privat barneskole i Innfjorden. Skolen startet opp høsten 2014 etter at kommunestyre i Rauma hadde vedtatt nedleggelse av den gamle Innfjorden barneskule og barnehage. Innfjorden Friskole drives med utvidet kristen formålsparagraf. Skolen har elever fra 1. – 7. klasse med nynorsk som opplæringsspråk.
Natur
Innfjorden er en grein av Romsdalsfjorden, den går sørover, mellom høye fjell i Romsdalsalpene. I øst Grisetskolten med sine 1066 høydemeter. Den kneiser bratt opp fra fjorden, og herfra arrangeres årlig basehoppmesterskapet World Base Race. Lengre sørøst ligger fjellene Dronninga og Kongen. På motsatt side av fjorden, mot Måndalen i vest ligger den ikke fullt så bratte Skarven, med 1100 meter. Innerst ligger bygda eller dalen Innfjorden, som strekker seg sørvestover. Den blir stadig smalere og ender til slutt oppe på fjellet. Bøstølen på Innfjordsfjellet er en populær base for fjellturer både sommer og vinter.
Bian Jingzhao
Bian Jingzhao (forenklet kinesisk: 边景昭, tradisjonell kinesisk: 邊景昭; pinyin: Biān Jǐngzhāo, Wade-Giles: Pien Ching-chao, stilnavn: Wenjin, (文进）, fra Longxi i Gansu i Kina var en kinesisk maler under Ming-dynastiet. Han var aktiv mellom 1426 og 1435.
Stange almenning
Historie
1668 solgte kong Frederik III almenningen til lagmann Nils Toller. 29. august 1759 ble den lagt ut til auksjon med forbehold om kongens gjenkjøpsrett, men det heter seg at skogen var så forhugget, at ingen meldte seg som eier. Ved kongeskjøte av 8. januar 1789 solgte kong Christian VII almenningen til Jess Anker for 15155 riksdaler, og ved auksjonsskjøte solgte det Ankerske fideikommis den med Morskogen og 17 plasser videre til Stange almue for 5000 spesiedaler. Bruksrett i almenningen hadde almuen i Stange alltid hatt. I kjøpet deltok alle matrikulerte bruk unntatt prestegården, kapellangården Lundgård, enkesetet Kjemstad og gården Huse.
What’s Going On
What's Going On er en sang innspilt av den amerikanske soulmusikeren Marvin Gaye, utgitt 10. juni 1970 på albumet med samme navn.
Sangen er komponert av Renaldo "Obie" Benson, Al Cleveland og Gaye og produsert av Gaye.
Teksten tar for seg de store problemene i verden, og markerte Marvin Gayes overgang fra de enkle populær tekstene i Motown-tiden på 1960-tallet til mer personlig materiale.
Den toppet Hot Soul Singles-listen i fem uker og klatret til nummer to på Billboard Hot 100, den solgte over to millioner eksemplarer og bli Gayes nest mest vellykkede Motown-sang. Den kom på en fjerdeplass på Rolling Stone sin liste 500 Greatest Songs of All Time..
Flere artister har spilt inn coverversjoner av sangen, hvorav den ene er Cyndi Lauper, hvor hennes versjon av sangen nådde nummer 12 på Billboards popsingel liste i 1987. Roberta Flack, Seal, Quincy Jones, Weather Report og Odd Rene Andersen er noen av de andre.
Jørpeland kirke
Jørpeland kirke er en kirke konstruert i en rektangulær form, fra 1969 i Strand kommune i Rogaland.
Byggverket er i betong og har 450 plasser. Kirken ble restaurert i 2006.
Kirkegården øst for kirken kalles Langeland kirkegård.
Liste over ordførere i Oppegård
Liste over ordførere i tidligere Oppegård kommune i Akershus.
Frem til 1915 var Oppegård et anneks-sogn til Nesodden. I tiden disse utgjorde én kommune, hadde Oppegård tre ganger ordføreren i felleskommunen Nesodden/Oppegård.
Oppegård ble så skilt ut fra Nesodden som egen kommune i 1915.
Fra 1. januar 2020 gikk Oppegård sammen med Ski kommune inn i den nye kommunen Nordre Follo.
François-Xavier Dentrecolles
François-Xavier Dentrecolles eller d'Entrecolles (kinesisk navn: 殷弘绪, pinyin: Yin Hongxu eller Yin Hong-Siu Ki-Tsong, født 25. februar 1664 nær Limoges i Frankrike, død 2. juli 1741 i Beijing) var en katolsk kinamisjonær tilhørende jesuittordenen.
Bakgrunn
François Xavier d’Entrecolles trådte inn i jesuittenes novisiat i Avignon den 16. september 1682. Han fikk sin åndelige og intellektuelle formasjon i Frankrike og ble presteviet i 1693.
Misjonær
Han ble sendt til Kina i 1698 og kom sammen med sine medbrødre patrene Jean-François Foucquet, Jean-François de Pélisson, Pierre Frapperie og Bernard Rodes via Madras til Amoy den 29. juli 1699. Han virket i Nanchang i Jiangxi fra 1703, i Jaozhou og Jingdezhen (porselen byen) 1707-1709, og så Jiujiang. Han var generalsuperior for den franske jesuittmisjon i Kina fra 1707 til 1719, og var atter i Jaozhou fra 1714, Jiujiang 1718, og i Beijing fra 30. desember 1719.
Porselenets hemmeligheter
De brev Dentrecolles skrev 1. september 1712 og senere var de første nøyaktige beskrivelser som nådde Europa om hvordan det mest berømte kinesiske harde porselenet ble tilvirket. Dentrecolles kommuniserte via fader Orry, S.J., som var prokurator for jesuittenes misjoner i Kina og India, om sine funn på en detaljert, omfattende og velstrukturert måte:
Et senere brev, av 25. januar 1722, tilføyde ytterligere opplysninger om produksjonsteknikkene.
D'Entrecolles observerte produksjonen direkte, og fikk også teknisk innsikt fra noen av sine kinesiske konvertitter. Han konsulterte også direkte en kinesisk teknisk kilde; det antas at dette var den trykte utgave fra 1682 av Fu-liang Hsien Chih.
I England inspirerte hans verker utviklingen av flere porselensvirksomheter, som for eksempel Plymouthporselen.
Andre rapporter
D'Entrecolles skrev også brev om hvordan kineserne holdt silkeormer, og laget kunstige blomster og syntetiske perler, og praktiserte oral vaksinering mot kopper. I 1734 beskrev d'Entrecolles også hvordan kineserne produserte kvikksølv.
En av følgene av d'Entrecolles arbeide, som noen har omtalt som industrispionasje, var at utførselen av kinesisk eksportporselen falt betraktelig, særlig mot slutten av Qianlong-keiserens epoke.
D'Entrecolles oversatte også kinesiske vitenskapelige verker til fransk.
Capris kloakk
Kloakken på Capri er et arkeologisk område på Capri i Italia. Den var en del av kloakksystemet som ble anlagt i romersk tid. Utløpet av kloakken er synlig vest for Marina Grande. Det ser ut til at den har vært hovedkloakken på øyas nordlige side. Spor av dette finnes i mange mindre utløp som antas å ha ledet inn i denne kloakken. Fall-løpet på kloakken har senere blitt betydelig endret. I stedet for svakt fall fra syd mot nord, stuper den nå bratt i motsatt retning, nord mot syd med en helning på 25°. Denne reversering av fallvinkelen er tidvis blitt brukt som bevis på endringer i landnivået på Capri etter romertiden.
Perry County (Arkansas)
Perry County er et fylke i den amerikanske delstaten Arkansas.
Landkreditt
Landkreditt SA (stiftet 24. september 1915) er et finanskonsern rettet mot landbruket og er et samvirkeforetak av låntakere. Du blir medlem Landkreditt ved å ha landbrukslån, gårdskreditt, generasjonsskiftelån eller driftskreditt i datterselskapet Landkreditt Bank AS. Selskapet har nesten 10.000 medlemmer.
Landkreditt ble opprinnelig stiftet som en kredittforening, men etter en lovendring i 2007 ble foreningen i 2008 omorganisert til morselskap i finanskonsern i samsvar med holdingmodellen.
Konsernet ledes av konsernsjef Ole Laurits Lønnum, og Hans Edvard Torp er styreleder.
Landkreditt Bank
Landkreditt Bank er en selvbetjeningsbank hvor kundekontakten i hovedsak skjer via internett. Banken ble stiftet 26. november 1998, men åpnet først 2. september 2002. Virksomheten er rettet mot privatmarkedet og næringslivsmarkedet. Hovedtyngden av næringskundene befinner seg innen landbruk ssektoren.
Banken har i dag ca 40.000 kunder, og har utenom landbruksmarkedet markert seg som en leverandør av rimelige boliglån for privatmarkedet.
Virksomheten er medlem av interesseorganisasjonen Norsk Landbrukssamvirke.
Banken ledes av konsernsjef.
Landkreditt Forsikring
Landkreditt Forsikring ble etablert i 2001 under navnet Landbruksforsikring. Selskapet ble dannet av flere virksomheter innen Landbrukssamvirket. De første årene var personforsikring til eierbedriftene selskapets primære forretningsområde. I dag er selskapet spesialister på forsikringer for landbruket og bonden. I tillegg tilbys alle typer skadeforsikring til privatpersoner og utvalgte bedrifter.
Landkreditt Forsikring er i dag eid av Landkreditt (hovedaksjonær), samt Skogbrand og Gartnerhallen.
Selskapet ledes av Ane Wiig Syvertsen.
Landkreditt Forvaltning
Landkreditt Forvaltning er et forvaltningsselskap for verdipapirfond med hovedbase i Oslo. Selskapet forvalter fem verdipapirfond, hvorav tre aksjefond og to rentefond.
Fondet Landkreditt Utbytte A ble kåret til årets beste norske aksjefond av selskapet Morningstar i 2019.
Selskapet ledes av.
Landkreditt Boligkreditt
Landkreditt Boligkreditt ble stiftet 20. oktober 2010 for å kunne gi bedre lånebetingelser til lånekunder. Virksomheten er i hovedsak finansiert gjennom utstedelse av obligasjoner med fortrinnsrett, med sikkerhet i godt sikrede boliglån.
Landkreditt Finans
Landkreditt Finans byttet den 2. juli 2018 eiere da det ble solgt ut til BNP Paribas Leasing Solutions i Paris. Landkreditt Finans var frem til denne datoen et datterselskap i Landkreditt med leasing som hovedprodukt. Selskapet ble opprettet i juni 2008 under ledelse av og var eid i fellesskap med Felleskjøpet Agri. Hovedkontoret var lokalisert i Ålesund, og hadde salgskontorer i Bergen, Gjøvik, Oslo, Stavanger og Trondheim. Selskapet ble solgt ut av Landkreditt for å frigi kapital til oppkjøpet av Landbruksforsikring.
Bjørn Hesselberg
Bjørn Theodor Hesselberg (født 24. mars 1949 i Trondheim, død 13. januar 2018 ) var en norsk sogneprest, skolemann og kommunepolitiker (KrF).
Han kom fra en presteslekt som sønn av Rolf Hesselberg. Han vokste opp i Tromsø og Målselv. Faren hadde sine siste kall som sogneprest i Nedre Stjørdal prestegjeld og prost i Stjørdal prosti.
Hesselberg var først lærer og menighetssekretær, senere undervisningsinspektør og rektor i Kjøllefjord. Han var formann i Finnmark KrF 1980–1982 og medlem av Lebesby kommunestyre 1980–1983.
Han ble lektor med hovedfag i spesialpedagogikk i 1985 og begynte som pedagog ved Aglo videregående skole i Stjørdal samme år. Som rektor og daglig leder utvidet han skolen og de tilknyttede virksomhetene betraktelig, og i 2010 hadde den 120 ansatte og 170 elever. Hesselberg var styremedlem i Blå Kors og leder i RUSfri (tidligere Kristenfolkets Edruskapsråd).
Han studerte teologi ved Universitetet i Tromsø gjennom ukessamlinger 2008–2010, og ble høsten 2010 sogneprest i Hommelvik.
Eidsfos Jernverk
Eidsfos Jernverk var et jernverk i Eidsfoss.
Historie
På det gamle jernverksstedet Eidsfoss kom den første masovnen i gang i 1697. Fram til 1926 var det knutepunkt for dampskipstrafikk på Eikeren med forbindelse sørover på den smalsporete jernbanelinja til Tønsberg. Innenlandsk turisttrafikk i rundreisestil hadde stort omfang fram til 1920-årene. Like før krigen var det slutt på jernbanedriften ved Tønsberg–Eidsfoss-banen, bilen overtok her som så mange andre steder. Jernverket var på 1700-tallet kjent som landets beste, og til tider eneste produsent av stål. Etter opphør av støperi og ovnsproduksjon ble jernbanevogner produsert der fram til etterkrigstiden.
Transport på Eikeren
Eikeren ble transportåre for jernmalm som skulle fraktes til Eidsfoss og verkets produkter som skulle til Drammen. Verket eide seiljaktene som ble benyttet til denne transporten og senere ble fikk de også hjuldamperen DS «Ekeren», og etter det DS «Stadshauptmand Schwartz».
Verkets bygningsmasse
Fortsatt finnes 25 av verkets gamle bygninger, mest bolighus, spredt i området mellom Eikeren og Bergsvannet. Langs elvedraget finnes rester etter tre store kornmøller fra tidlig middelalder og fundamenter etter en oppgangssag fra 1500-tallet.
Eidsfos Hovedgård
Rundt den fredete Eidsfos Hovedgård vitner alléer og formasjoner i terrenget om et engang høyt pleiet kulturlandskap. Et parkanlegg i barokk- og renessansestil var anlagt her på 1700-tallet av verkseiere. Hovedbygningen var privatbolig for eierne helt til 1987. Bygningen var oppført omkring 1750, siden påbygd og fredet i 1923.
Eiere
Fra 1742 til 1753 var Frederik Ferdinand Hausmann en av verkets eiere.
Jernverket og hovedgården var på 1800-tallet eid av blant andre Peder Juel von Cappelen i Drammen som tilhørte en annen gren av slekten Cappelen enn den grenen som eide Fossesholm. Deretter var det andre eiere, blant andre medlemmer av familien Schwartz.
Ronde
Ronde er ei øy i Grenadinene tilhørende Grenada. Den ligger 8 km nord for øya Grenada. Øya dekker 253 hektar. Høyeste punkt er 158 moh. Navnet kommer fra fransk og betyr «rund».
Øya er befolket. Innbyggerne holder geiter og driver fiske.
Gilbert- og Elliceøyene
Gilbert- og Elliceøyene var et britisk protektorat fra 1892 og en koloni fra 1916 til 1. januar 1976, da øyene ble delt inn i to forskjellige kolonier som ble selvstendige land kort tid etter. Gilbertøyene har vært størsteparten av øystaten Kiribati siden 1979, og Elliceøyene ble Tuvalu i 1978.
Historie
Protektoratet ble oppretta i dette området (men ikke på disse øyene) av Pacific Islanders Protection Act i 1857, og så i 1877 for De vestlige stillehavsterritoriene, men protektoratet på Gilbertøyene og Elliceøyene var formelt og effektivt kun fra 1892, og en resident ble utnevnt i 1893. Øyene ble en kronkoloni 12. januar 1916. Kolonihovedstaden var på Banaba, og etter andre verdenskrig på Tarawa (først i Betio, så nær Bairiki).
De seksten Gilbertøyene, som ble erklært som protektorat av kaptein Davis på HMS «Royalist» mellom 27. mai og 17. juni 1892, ble oppdaga flere ganger mellom 1537 og 1826. Elliceøyene ble erklært som protektorat av kaptein Gibson på HMS «Curaçao» mellom 9. og 16. oktober samme år; Banaba ble inkludert i protektoratet i 1900. Samme år ble Tabueran og Teraina inkludert i protektoratet sammen med Tokelau-øyene; Christmasøya ble inkludert i 1919, men dette ble bestridt av USA. Tokelau-øyene ble skilt ut i 1925 (men ikke formelt før rett etter andre verdenskrig); Phoenixøyene ble lagt til i 1937, og de fem øyene i de sentrale og sørlige Linjeøyene ble lagt til i 1972.
I 1974 førte etniske forskjeller innen kolonien til at polynesierne på Elliceøyene stemte for selvstendighet fra mikronesierne på Gilbertøyene (seinere Kiribati). Følgende år ble Elliceøyene til den separate britiske kolonien Tuvalu.
Navn
Øyene ble kalt Gilbertøyene i 1820 av den russiske admiralen Adam Johann von Krusenstern og den franske kapteinen Louis Duperrey i 1820, etter den britiske kapteinen Thomas Gilbert som kryssa øygruppa i 1788.
Funafutis øygruppe ble oppkalt etter Edward Ellice, en britisk politiker og handelsmann, av kaptein Arent de Peyser, som fikk øye på øyene i 1919 på en reise med skipet «Rebecca». Ellice eide frakten på skipet. Etter dette fikk alle øyene i øygruppa navnet Elliceøyene, under Charles Wilkes' ekspedisjon.
Gilbert- og Elliceøyene var tildelt ISO 3166-1 alfa-2-koden <tt>GE</tt> fram til 1977.
Cynthia McKinney
Cynthia McKinney (født 17. mars 1955) er en amerikansk politiker som har sittet i Representantenes hus som representant for Demokratene fra Georgia.
Biografi
McKinney ble først innvalgt i delstatsforsamlingen i 1988 og gjorde seg raskt bemerket. Blant annet var hun en av de mest uttalte kritikerne av angrepet på Irak i 1991. Hun utfordret også reglene i parlamentet ved å gå i bukser i stedet for kjole/skjørt, som var påbudt for kvinnelige representanter.
Hun ble valgt til Representantenes hus i 1992, og satt til 2002, da hun tapte i primærvalget. En mulig årsak er at Georgias lovverk tillater alle velgere, uavhengig av deres partiregistrering å selv velge hvilket partis primærvalg de vil avlegge stemme i. Siden distriktet er solid demokratisk, valgte en del republikanere å stemme for hennes motkandidat i primærvalget, siden dette var deres eneste mulighet til å påvirke hvem som skulle representere dem i Kongressen.
McKinney er kjent for sin støtte til palestinerne og motstand mot Israels politikk og Israel-lobbyens påståtte styrke i utformingen av amerikansk utenrikspolitikk. Den mektige organisasjonen Aipac deltok blant annet i en kampanje mot henne. Hennes far Billy, som var medlem av delstatsforsamlingen, uttalte til en lokal TV-stasjon kort tid før valget at årsaken til at datteren fikk konkurranse til nominasjonen var at "Jews have bought everybody. Jews. J. E. W. S.". Uttalelsene kan ha vært medvirkende til at han tapte i sitt eget primærvalg.
McKinney kom tilbake til Kongressen i 2004 etter å i to år ha vært blant de fremste kritikerne nasjonalt av USA i Irak og krigen mot terror generelt. Etter at Ralph Nader stilte som uavhengig kandidat var McKinney nevnt som mulig presidentkandidat for Green Party, men hun avslo for igjen å stille til Kongressen. Etter at hun ble valgt holdt hun en forholdsvis lav profil i forhold til utenrikspolitikken, og satset mer på innenrikspolitiske spørsmål. Hun var eksempelvis en krass kritiker av myndighetenes håndtering av orkanen Katrina. Selv om hun holdt en lav utenrikspolitisk profil forhindret det imidlertid ikke at hun, som en av få kritikere av retningen i USAs utenrikspolitikk, ble omtalt for sitt syn. I 2005 var hun en av tre representanter som stemte for umiddelbar tilbaketrekning fra Irak.
I 2006 oppsto det bråk rundt McKinney etter at hun slo til en politimann i Kongressbygningen. Bakgrunnen var at hun hadde gått utenom metalldetektoren, slik kongressmedlemmene gjør. En politivakt hevdet imidlertid at han ikke hadde sett adgangstegnet hennes, og stoppet henne, noe som igjen førte til tumulter. McKinney, på sin side, mener at hun, som politisk kontroversiell sort kvinne, ble utsatt for trakassering. Hun beklaget imidlertid reaksjonen sin.
I primærvalget samme år tapte hun for Hank Johnson. Selv om hun fikk flest stemmer i første valgrunde, tapte hun andre valgrunde, der det var over 8 000 flere stemmer enn i første valgomgang. Igjen har mye blitt forsøkt forklart med hennes utypiske utenrikspolitiske syn. Hun uttrykte blant annet sympati med Hugo Chávez, og økte i løpet av valgkampen sitt engasjement i forhold til Midtøsten. McKinneys personlige stil hadde imidlertid gjort henne til et problem for partiets ledelse, og ingen av hennes kolleger i Kongressen drev valgkamp for henne.
Ved presidentvalget i 2008 var McKinney kandidat for Green Party.
Anna Maria Vasa
Anna Maria Vasa (1593–1600) var prinsesse av Polen og Sverige.
Hun var den eldste datteren til kong Sigismund III av Polen og hans første hustru Anna av Steiermark, og således søster til den polske kongen Władysław IV Vasa. Anna Maria døde som barn og ble bisatt i Wawelkatedralen i Kraków.
Phillips County (Arkansas)
Phillips County er et fylke i den amerikanske delstaten Arkansas.
Fillgraderstiege
Fillgraderstiege er en kjent trapp i Wiens sjette distrikt, Mariahilf. Den ble bygd i perioden 1905–07, i art nouveau-stil. Den er designet av Max Hegele, en student under Otto Wagner. Trappen binder sammen de to gatene Fillgradergasse and Theobaldgasse.
Trappene ble sperret i 1981 på grunn av slitasje gjennom 80 år. De ble reparetr i 1982–84, og da tok man i bruk et rom bak trappene som tidligere ikke hadde vært i bruk, til café og kunstgalleri. Disse åpnet 1. august 1985.
Hira Chand av Bilaspur
Hira Chand av Bilaspur (død i mars 1882) var raja av fyrstestaten Bilaspur fra 1850 til 1882.
Hira Chand arvet gaddien da bestefaren raja Jagat Chand abdiserte i 1850. Hans regjeringstid, da statsstyret ble modernisert av wazir Mian Bhangi, regnes som framgangsrik for Bilaspur. Staten opplevde fred, indre stabilitet og økonomisk framgang.
Raja Hira Chand var lojal mot britene i det store opprøret i India i 1857. For dette ble han belønnet med en salutt på 11 skudd. Bilaspur forble en saluttstat med dette antallet kanonskudd.
Hira Chand ble etterfulgt av sin eneste sønn Amar Chand.
Dorothee Schneider
Dorothee Schneider (født 17. februar 1969) er en tysk rytter, som spesialiserer seg i dressur. Hun representerte landet sitt under Sommer-OL 2012 i London, der hun tok sølv i lagkonkurransen.
Hun tok gull under Sommer-OL 2016.
Under Sommer-OL 2020 i Tokyo som ble arrangert i 2021, ble hun nummer 15 individuelt og tok gull i lagkonkurransen.
Paul Haggis
Paul Haggis (født 10. mars 1953) er en kanadisk filmregissør, manusforfatter og produsent. Han står bak Oscarvinnende filmer som Crash og Million Dollar Baby.
HP Mini 1000
HP Mini 1000 er en NettPC fra Hewlett Packard, som anvendes av dette selskapets HP 2133 Mini-NettPC for forbrukermarkedet. En billigere modell ved navn HP Compaq Mini 700 er også tilgjengelig i noen regioner med forskjellige mindre forskjeller.
HP Mini 1000 benytter en 1.60 Ghz Intel Atom N270 Prosessor, og inkluderer 1 GB DDR2-533 RAM med støtte for inntil 2 GB.
Ouro Branco
Ouro Branco kan vise til:
Ramon Calderon
Ramón Calderón Ramos, eller bare kalt Ramon Calderon, (født 26. mai 1951 i Palencia, Spania) er en advokat og tidligere president i fotballklubben Real Madrid.
Liv og karriere
Calderon ble valgt til president for Real Madrid 2. juli 2006, da han vant med 8 344 stemmer, mens motkandidaten Juan Palacios kom på annenplass med 8 098 stemmer. Etter diskusjoner med klubbens fotballdirektør, Predrag Mijatovic, ansatte han Fabio Capello som klubbens nye manager. Han vurderte også Bernd Schuster, daværende manager for Getafe CF.
I valgkampanjen for å bli president lovet han å signere Arjen Robben fra Chelsea, Cesc Fàbregas fra Arsenal FC og Kaká fra AC Milan. Calderon har senere avfeid at han og klubben hadde tilnærmet seg disse spillerne på ulovlig vis. Han lyktes kun med å signere Robben.
Ole-Henrik Mohn Pettersen
Ole-Henrik Mohn Pettersen (født 1980) er en norsk saksofonist og kapellmester.
Familie
Ole-Henrik Mohn Pettersen er gift med sopranen og skuespilleren Maria Mohn Pettersen. De er bosatt i Fredrikstad.
Karriere
I 2004 medvirket han på bandet WEs album Smugglers. Albumet vant Spellemannsprisen 2004 i klassen Rock.
I 2015 var han blant annet en av musikerne som medvirket i Brede Bøes sceneshow i Fredrikstad. Han spilte også på konsertturneen til Atle Pettersen, Lisa Stokke og Nora Foss al-Jabri og på julekonserten til Rein Alexander. I tillegg hadde han en deltidsstilling som timelærer på musikklinjen ved Greåker videregående skole, og ytterligere en deltidsstilling ved Sarpsborg Scene.
Priser og utmerkelser
I 2007 vant han førsteprisen i the International Phillips Music Competition, som er en stipendkonkurranse for mastergrads- og diplomstudenter ved Norges musikkhøgskole.
Ramon Calderon
Liv og karriere
19. juli 2006 annonserte han sine to første signeringer, Fabio Cannavaro og Emerson, begge to fra Juventus som nylig hadde blitt tvangsflyttet til Serie B i Italia. Tilsammen kostet de rundt €20 millioner.
Lilleba Lund Kvandal
Anbjørg Helene «Lilleba» Lund Kvandal (1940–2016) var en norsk koloratursopran, sangpedagog og forfatter. 15 år gammel vant hun talentkonkurransen «Med lys og lykte».
Ramon Calderon
Liv og karriere
Senere signerte han Ruud van Nistelrooy fra Manchester United og Mahamadou Diarra fra Olympique Lyon, samt at han holdt ord med å signere Arjen Robben fra Chelsea. En 1-års låneavtale med José Antonio Reyes fra Arsenal (Júlio Baptista gikk motsatt vei), ble omgjort til permanent bytte. Før 2008-09 sesongen prøvde han å signere Cristiano Ronaldo fra Manchester United, men mislyktes med dette. 16. januar 2009 sluttet han i sin stilling som president, etter beskyldninger om å ha trikset med stemmene i valgkampanjen. Visepresidenten, Vicente Boluda, overtok rollen umiddelbart.
Lilleba Lund Kvandal
Hun debuterte i Augsburg i 1963 og hadde engasjement i byen til 1965, hvoretter hun fikk kontrakt i Würzburg. I 1967 til 1970 var hun engasjert i Dortmund. Hun har hatt gjesteoppdrag i Wiener Volksoper og i Oslo.
Ramon Calderon
Kontroversiell
I januar 2007 ble det rapportert at Calderon hadde kommet med ærekrenkende kommentarer om Reals midtbanespiller David Beckham, som hadde blitt satt ut av laget av manager Capello og nylig signert kontrakt med Los Angeles Galaxy. Calderon ble sitert på at han sa at Beckham var «en gjennomsnittlig skuespiller som skal jobbe i Hollywood».
Lilleba Lund Kvandal
Lund Kvandal har sunget flere koloratur-roller, som Nattens Dronning i Wolfgang Amadeus Mozarts Tryllefløyten og Rosina i Rossinis Barbereren i Sevilla. I andre Mozart-operaer har hun sunget Susanna i Figaros Bryllup, Zerlina i Don Giovanni og Despina i Così fan tutte. Hun har også opptrådt i Rhingullet, Don Pasquale, Maskeballet, Bortførelsen fra Seraillet og Hoffmanns eventyr.
Ramon Calderon
Kontroversiell
Han er kjent for sine kommentarer til media, blant annet med at Real Madrid skulle signere verdensstjerner. Eksempler var Fabregas, Kaká og Ronaldo.
Lilleba Lund Kvandal
Lund Kvandal var gift med komponisten Johan Kvandal. Ekteparet fikk to barn.
Ramon Calderon
Kontroversiell
Real Madrid og Calderon har blitt kritisert av Manchester Unites manager, Alex Ferguson, for det han kalte umoralske handlinger for å prøve å kjøpe Cristiano Ronaldo.
Statens skogskole Brandbu
Statens skogskole Brandbu ble opprettet i 1950, da under navnet Oppland skogskole. Skolen fusjonerte i 1988 med Gjøvik ingeniørhøgskole.
Skogutdanningen i Oppland ble etablert ved Storhove landsbruksskole (Fåberg/Lillehammer) i 1907. Undervisningen ved skogbruksavdelingen på Storhove ble opprettholdt til 1950 da det opprettes det en egen skogskole for Oppland. Oppland Skogskole startet sin virksomhet på Brandbu 10. januar 1950. Staten overtok driften av skolen fra 1. januar 1976 mens fylket fortsatt eide anlegget. Fra 1. august 1988 ble Statens skogskole, Brandbu oppgradert til høgskole, overført til det regionale høgskolesystemet og slått sammen med Gjøvik ingeniørhøgskole, her fulgte skolen i 1994 med inn i Høgskolen i Gjøvik. Den siste avdelingsformen, Høgskolen i Gjøvik, Seksjon for skog- og naturforvaltning ble nedlagt i 2004.
Skolen var en av flere statlige skogskoler.
Stamnesgården
Stamnesgården ligger i Rådhusgata 30, ved Christiania Torv, i Oslo. Kjelleren huset blant annet gamle Oslo katedralskole tilbake til 1600-tallet, og er antagelig Oslos eldste skolehus. Marius Stamnes kjøpte gården i 1908, det var også et boktrykkeri her drevet av sønnene. I 2021 overtok Signatur Eiendom AS gården som idag huser en rekke andre leietagere, som arkitektkontor, reklamebyrå og restaurant i første etasje. Eiendommen skal nå totalrehabiliteres og åpnes opp mot Myntgatakvartalet.
Amar Chand av Bilaspur
Amar Chand av Bilaspur (født 1857, død 1889) var raja av fyrstestaten Bilaspur fra 1883 til 1889.
Amar Chand arvet gaddien etter sin far raja Hira Chand. Han fikk en kort regjeringstid og døde i 1889, da han ble etterfulgt av sin eldste sønn Bije Chand.
Arkeologiåret 1693
Arkeologiåret 1693 er en oversikt over blant annet utgravninger, fødte og avdøde personer med tilknytning til arkeologi i 1693.
Referanser
1693 in archaeology
Petite Martinique
Petite Martinique er ei øy i Grenadinene tilhørende Grenada. Den ligger 5 km utenfor Carriacou og rett sør for Petit Saint Vincent tilhørende nabostaten Saint Vincent og Grenadinene. Det bor omkring 900 mennesker på Petite Martinique.
Geografi
Øya har en flate på 2 km². Høyeste punkt er Piton på 225 moh.
Klimaet er tørt og drikkevannsforsyning har vært et problem for beboerne på Petite Martinique. Regnvann har vært samlet i cisterner på det enkelte bolighus. I 1927 ble det bygget et større oppsamlingsanlegg for regnvann og i 1999 åpnet et avsaltingsanlegg. I 1983 fikk øya elektrisitetsforsyning.
Historie
Petite Martinique ble sannsynligvis først bosatt av franskmennene på midten av 1700-tallet. Øya ble delt inn i plantasjeeiendommer med produksjon av sukker og bomull drevet av slaver.
Fra slutten av 1700-tallet var øya eid av Philip-familien.
Samfunn
Innbyggerne på Petite Martinique bor hovedsakelig på nordvest- og sørvestkysten, der det også går en 3,2 km lang veg med fast dekke. Det er sju landsbyer på øya, den største er Madame Pierre nord på øya. Landsbyen Paradise på nordvestkysten er den viktigste havnen. Det har vært drevet fiske og båtbygging. Produksjonen av sukker holdt fram til sist i 1970-årene.
Ferdsel til og fra Petite Martinique går sjøvegen.
Administrativt er Petite Martinique knyttet til den større naboøya Carriacou. Det finnes et eget statlig departement for Carriacou og Petite Martinique, og de to øyene utgjør en egen lokalforvaltningsenhet.
Frode Sander Øien
Frode Sander Øien (født 12. mai 1969) er en norsk musiker og forfatter. Han spiller i bandet I Love Wynona, og har tidligere spilt i Sanderfinger, hvor han var «primus motor». Han vokste opp i Steinkjer, hvor han spilte i bandet Flippa Hormoner sammen med Øyvind Brandtsegg, Stig Holum og Bent Sæther. Frode Sander Øien er forfatteren bak pseudonymet Samuel Bjørk som i 2013 utga boken Det henger en engel alene i skogen (Vigmostad & Bjørke). Boken er den første i en serie og er solgt for utgivelse i 22 land.
Sportsåret 1899
Sportsåret 1899 er en oversikt over hendelser, resultater, fødte og avdøde personer med tilknytning til sport i 1899.
Hurtigløp på skøyter
Det 9. (7. offisielle) verdenmesterskap på skøyter for herrer ble arrangert i Berlin, Tyskland  4. og  5. februar. Det var åtte deltakere fra nasjonene Russland, Tyskland, Østerrike, Storbritannia, Nederland og Norge. Peder Østlund fra Norge som ble verdensmester i 1898 forsvarte tittelen med å vinne de tre korteste distansene og ble kåret til verdensmester.
Axel Jansson
Carl Axel Jansson (født 24. april 1882, død 22. september 1909) var en svensk skytter som deltok i de olympiske leker 1908 i London.
Jansson vant en olympisk sølvmedalje i skyting under Sommer-OL 1908 i London. Han var med på det svenske laget som kom på andreplass i lagskyting 300 meter rifle, 3 stillinger med 4711 poeng gullvinnerne Norge skjøt 5055. De andre på laget var; Gustaf Adolf Jonsson, Per-Olof Arvidsson, Gustav-Adolf Sjöberg, Claes Rundberg og Janne Gustafsson. Jansson skjøt 801 poeng som var det tredje beste resultatet på det svenske laget.
I den individuelle konkurransen på 300 meter rifle, 3 stillinger kom han på sjuendeplass
Millenniumdomen
Millenniumdomen (engelsk: The Millenium Dome) er en arena i Greenwich i London. Den ble åpnet 31. desember 1999 og var deretter åpen for publikum i hele 2000. Til sammen kom det over 6,5 millioner besøkende det året hallen var åpen. Ideen med hallen var at man skulle profilere britisk næringsliv spesielt og Storbritannia generelt.
Domen har verdens største sammenhengende tak, taket holdes blant annet oppe av tolv støttetårn som representerer de tolv månedene. Diameteren er 365 meter og symboliserer årets dager. Høyden på Millennium Dome er 50 meter, om man regner med støttetårnene er den 100 meter.
Etter millenniumskiftet har Domen blitt avviklet og flere ulike forslag på alternativer har blitt diskutert. Den 31. mai 2005 åpnet fornøyelsessentret The O2 på plassen, Millennium Dome skal være en del av dette anlegget.
Roxette Hits
A Collection of Roxette Hits – Their 20 Greatest Songs! er et samlealbum av Roxette, utgitt 18. oktober 2006 i forbindelse med Roxettes 20-årsjubileum.
«One Wish» og «Reveal» ble innspilt i mai 2006 og er nye låter til dette albumet. Begge låtene ble utgitt som singler. «One Wish» oppnådde en 2.-plass på den svenske singelisten. Albumet lå på topp 10 på albumlistene i Sverige, Norge, Danmark, Østerrike og Sveits.
Albumet har solgt omkring 800 000 eksemplarer.
Australphilus
Australphilus er en slekt av biller og tilhører familiegruppen vannkalver.